**Charakteristika a špecifiká printových médií**

Vo vývoji spoločnosti existujú míľniky, ktoré ovplyvnili jej napredovanie a do celého procesu rozvoja civilizácie zasiahli nepredvídateľnou energiou. Jedným z nich bolo vynájdenie papiera a kníhtlače.

Prepisovanie informácií existovalo už dávno v minulosti. Po objavení písma starovekými civilizáciami sa texty vyrývali do kameňa, hlinených tabuliek, neskôr sa prepisovali na papyrus, prípadne pergamen. Predmetom zapisovania a odovzdávania informácií boli najčastejšie etické a morálne kódexy. Napríklad Chamurapiho zákonník bol vytesaný do čadičových stĺpov. Desatoro Božích prikázaní Mojžiš vytesal do dvoch kamenných tabúľ. Tieto zverejnené informácie mali pre vtedajšiu spoločnosť veľký význam, pretože boli normatívneho charakteru. Aj knihy sa písali a zhromažďovali už pred našim letopočtom. Ich rozmnožovanie bolo veľmi prácne a náročné, prepisovanie sa dialo ručne. Aj preto boli knihy veľmi vzácne a mohla si ich dovoliť len cirkev a majetnejšie vrstvy spoločnosti. Obsahovali predovšetkým náboženské texty, filozofické traktáty, kanonické informácie a fakty z praktického života spoločnosti. K informáciám ukrytým v knihách sa dostali len vzdelanci, väčšinou to boli učenci v kláštoroch, mnísi a predstavení cirkvi.

Začiatok 15. storočia bol však prelomový, lebo sa stal aj začiatkom rýchlejšieho šírenia informácií. Umožnil ho objav JohannaGutenberga – vynález kníhtlače. Do tohto obdobia sa kniha nepovažovala za komunikačný prostriedok nielen vzhľadom na ťažkú dostupnosť ale aj fakt, že čítať vedelo málo ľudí. JohannGutenberg vydal v roku 1455 na svojom tlačiarenskom lise prvú tlačenú knihu, ktorou bola Biblia.

Knihy a periodickú tlač (noviny a časopisy) zaraďujeme v závislosti od použitej technológie k tlačovým (printovým médiám).

Vývoj printových médií: kniha( 15. stor.) – letáky (17. stor.) – noviny - časopisy

**Rozdelenie tlače podľa periodicity:**

Periodickou tlačou rozumieme zmaterializované výsledky individuálnej i kolektívnej činnosti, ktoré charakterizuje:

1. aktuálnosť,
2. periodicita,
3. publicita.

Periodická tlač: vychádza pravidelne v časovom intervale – mesačník, týždenník, u nás je denníkom všetko čo vychádza 4 x za týždeň. Vyspelé krajiny 6 x.

Periodická tlač sú noviny, časopisy alebo iná tlač, vydávaná pod rovnakým názvom, s rovnakým obsahovým zameraním a v jednotnej grafickej úprave, najmenej dvakrát v kalendárnom roku.

Neperiodická tlač: vychádza nepravidelne (občasníky)

**Ďalšie rozdelenie tlače:**

1. noviny - univerzálne (SME, Pravda ...)

* špecializované (Hospodárske noviny, Šport)

1. časopisy – sú viac špecializované, majú väčšiu periodicitu, niekedy sú súčasťou

vedeckej a umeleckej literatúry

**Rozdelenie tlače podľa toho komu sú určené:**

1. noviny pre elitu: informujú vzdelaného (elitného) príslušníka o aktuálnom spoločenskom dianí (Hospodárske noviny, SME ...)
2. noviny pre masy: bulvár, chcú masového čitateľa hlavne zabávať (Nový čas)
3. mid – market: tkz. stredný prúd – spája postupy oboch kategórií.

Najväčším nepriateľom slobodných novín je **cenzúra**, teda inštitúcia, ktorá rozhoduje o tom čo bude a čo nebude zverejnené. Slobodný rozvoj printových masmédií na Slovensku nastal až po roku 1989. V dobre fungujúcej spoločnosti plnia noviny funkciu **„watchdogs“.**

Prvý denník na svete *EinkommendeZeytung*: r. 1650

Prvý denník na Slovensku: *Slovenský denník*r. 1910

Prvé noviny v slovenčine: **Prešpurské noviny** 1783 - 1787